**Det årlige hanekåringsskue:**

Foråret er nu godt i gang, vi har haft nogle få helt vidunderlige

solskinsdage og nogle ret kolde nætter. Altså et helt normalt

dansk forårsvejr.

Foråret betyder også, at tiden for det årlige hanekåringsskue

nærmer sig.

Klubbens årlige hanekåringsskue er d. 14. april på

”Skovgården”.

Der kan deltage haner i stor og dværg, gerne flere af samme

race og farve.

Prisen er blot kr. 15,- pr. hane.

Indsætning af hanerne sker mellem kl. 8.30 og 9.00, hvorefter

der er rundstykker og kaffe i stuen til kr. 30,- pr. næse,

beløbet includerer en lille skarp til at klare stemmen med.

Ca. kl. 12.00 kan der købes en let middag i stuehuset til så

små priser, at alle kan deltage.

Omkring kl. 14.30 er der præmieoverrækkelse.

Foruden æren af at have den bedste avlshane på egnen dyster

vi om 1 diplom til såvel dværg som stor race.

Tilmelding til Morten Lund senest d. 9. april, både af haner

og til morgenkaffen.

Indkøbte haner deltager på lige fod med egen avl, **husk** vac.-

attesten.

Tilmelding kan ske både telefonisk 4261 8585 eller på mail:

morten2704@gmail.com

Vi ses på Skovgården, Vandværksvej 32, Egebjerg, 8700

Horsens. Der er kaffe på kanden hele dagen.

**Klubbens årsprogram er næsten færdigt og følger, så I**

**alle kan planlægge ud fra dette. Bestyrelsen glæder sig til**

**at møde jer alle.**